**TIRGUS IZPĒTES NOTEIKUMI**

*Sociālā darbinieka piesaiste pilngadīgu personu ar garīga rakstura traucējumiem izvērtēšanai un atbalsta plānu izstrādei (papildu vērtēšana)*

Rīgā, 2021. gada  11. augustā

1. **PASŪTĪTĀJS – TIRGUS IZPĒTES VEICĒJS**

|  |  |
| --- | --- |
| Pasūtītājs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Valguma iela 4a, Rīga, LV-1048 |
| Kontaktpersona | Projekta vadītāja  Sandra Miķelsone-Slava  e-pasts: [sandra.mikelsone@kurzemesregions.lv](mailto:sandra.mikelsone@kurzemesregions.lv)  mob. tālr. +37120027280 |

1. **PAKALPOJUMS**
   1. Iepirkuma priekšmets – sociālā darbinieka piesaiste pilngadīgu personu ar garīga rakstura traucējumiem (turpmāk – GRT) individuālo vajadzību izvērtēšanā un atbalsta plānu izstrādē (turpmāk – Iepirkuma priekšmets).
   2. Iepirkuma līguma izpilde tiks finansēta no ESF projekta “Kurzeme visiem”, projekta Nr. 9.2.2.1./15/I/004, līdzekļiem.
   3. Iepirkuma līguma priekšmeta CPV kods: 85300000-2 (Sociālie pakalpojumi un saistītie pakalpojumi).
   4. Pakalpojuma sniegšanas vieta – Kurzemes plānošanas reģiona teritorija.
   5. Pakalpojuma sniegšanas laiks – laika periodā no 2021. gada septembra līdz 2022. gada 31. decembrim pēc atsevišķi saskaņota laika grafika, vienojoties ar Pasūtītāju. Minētais termiņš var tikt pagarināts līdz 2023. gada 30. jūnijam atsevišķi vienojoties, ja būs nepieciešamība papildus vērtēšanas procesam.
   6. Līgumcenā par iepirkuma priekšmeta izpildi iekļautas visas izmaksas, izņemot pievienotās vērtības nodokli.
   7. Detalizētāka informācija par iepirkuma priekšmetu iekļauta tirgus izpētes noteikumu (turpmāk – noteikumi) 1.pielikumā „Tehniskā specifikācija”.
2. **PRASĪBAS PRETENDENTAM**

Pretendentam vai tā piedāvātajam speciālistam/speciālistiem uz piedāvājuma iesniegšanas dienu ir jāatbilst vismaz šādām minimālajām prasībām:

* 1. augstākā izglītība sociālajā darbā vai karitatīvajā sociālajā darbā;
  2. vismaz trīs gadu pieredze sociālajā darbā ar personām ar garīga rakstura traucējumiem iepriekšējo 3 (trīs) gadu laikā (2018., 2019., 2020. un 2021.  gadā līdz piedāvājuma iesniegšanas dienai);
  3. dalība projekta "Profesionāla sociālā darba attīstība pašvaldībās" Nr. 9.2.1.1/15/I/001 organizētajās AAIDD (The American Association on Intellectual and Developmental Disabilities) metodes "Atbalsta intensitātes skala" apmācībās, 2018.gada Rīgā.

1. **PIEDĀVĀJUMA IZVĒLES KRITĒRIJS**
   1. Piedāvājuma izvēles kritērijs ir saimnieciski visizdevīgākais piedāvājums, kurš tiks noteikts izmantojot kā vienīgo kritēriju piedāvājuma cenu. Par saimnieciski visizdevīgāko tiks atzīts piedāvājums ar zemāko cenu.
   2. Ja Pasūtītājs konstatēs, ka uz visizdevīgāko piedāvājumu pretendē vismaz divi piedāvājumi, kuri ir ar vienādu cenu, Pasūtītājs noslēgs vairākus līgumus par pakalpojuma sniegšanu ar pretendentiem, kuri piedāvājuši vienādu zemāko cenu.
2. **PIEDĀVĀJUMA IESNIEGŠANAS NOTEIKUMI**
   1. Piedāvājums iesniedzams līdz **2021. gada 31. augusta pulksten 15.00**, nosūtot aizpildītu piedāvājuma formu (2. pielikums) uz e-pastu: [sandra.mikelsone@kurzemesregions.lv](mailto:sandra.mikelsone@kurzemesregions.lv).
   2. Pretendents piedāvājumā iekļauj:
      1. Aizpildītu piedāvājuma formu (saskaņā ar tirgus izpētes noteikumu 2.pielikumu);
      2. Kvalifikāciju apliecinoša dokumenta kopiju (skenētu dokumenta oriģinālu);
      3. Piedāvātā/-to speciālista/-tu kvalifikācijas un pieredzes apraksts;
      4. Apliecinājumu par dalību projekta "Profesionāla sociālā darba attīstība pašvaldībās" Nr. 9.2.1.1/15/I/001 organizētajās AAIDD (The American Association on Intellectual and Developmental Disabilities) metodes "Atbalsta intensitātes skala" apmācībās, 2018.gada Rīgā.

**6. PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**

**6.1. Piedāvājuma izvērtēšanas pamatnoteikumi**

* + 1. Pēc piedāvājumu iesniegšanas termiņa beigām notiks piedāvājumu izskatīšana.
    2. Pasūtītājam, pēc piedāvājumu saņemšanas, ir tiesības veikt sarunas ar pretendentiem. Sarunu gaitā pasūtītājs ir tiesīgs lūgt pretendentus izskaidrot, papildināt un uzlabot piedāvājumus.
    3. Pasūtītājam jebkurā brīdī līdz galīgā lēmuma pieņemšanai par tirgus izpētes rezultātiem ir tiesības uzaicināt citus pakalpojumu sniedzējus iesniegt piedāvājumus, kā arī uzaicināt viņus uz sarunām.
    4. Pasūtītājam ir tiesības sarunas veikt tikai ar tiem pretendentiem, kuru iesniegtie piedāvājumi potenciāli ir visizdevīgākie. Pasūtītājs ir tiesīgs uzsākt sarunas arī ar pakalpojuma sniedzēju, ar kuru iepriekš sarunas netika veiktas.
    5. Pasūtītājs lūdz pretendentus, ar kuriem notikušas sarunas, apstiprināt savu gala piedāvājumu, ja tas ticis mainīts un ja Pasūtītājs uzskata, ka ir iegūts tā vajadzībām atbilstošs piedāvājums.
    6. No iesniegtajiem piedāvājumiem tiks izvēlēts Pasūtītāja vajadzībām visatbilstošākais piedāvājums ar zemāko cenu.
    7. Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē, nenoslēdz iepirkuma līgumu, Pasūtītājam ir tiesības izvēlēties nākamo izdevīgāko piedāvājumu.

**6.2. Lēmuma pieņemšana un paziņošana**

Triju darbdienu laikā pēc lēmuma pieņemšanas pasūtītājs informē visus pretendentus par tirgus izpētes rezultātiem.

**6.3. Iepirkuma līguma slēgšana**

* + 1. Pasūtītājs slēdz iepirkuma līgumu ar pretendentu, pamatojoties uz Tehnisko specifikāciju, pretendenta iesniegto piedāvājumu, saskaņā ar šādiem noteikumiem, ja pasūtītājs un pretendents sarunās nav vienojušies par citiem noteikumiem:
       1. Piedāvātā cena bez pievienotās vērtības nodokļa ir nemainīga visā iepirkuma līguma darbības laikā;
       2. Pasūtītājs un izpildītājs vienojas par samaksas biežumu;
       3. Pasūtītājs norēķinās ar izpildītāju 15 dienu laikā no pieņemšanas – nodošanas akta parakstīšanas un rēķina saņemšanas dienas;
       4. Pasūtītājam ir tiesības samazināt izpildītājam veicamo maksājumu par pakalpojuma sniegšanu, ja pakalpojums nav bijis nodrošināts atbilstoši Tehniskajai specifikācijai. Pieņemšanas un nodošanas aktā tiek fiksētas atkāpes no Tehniskajā specifikācijā noteiktajām prasībām. Izmaksas tiek aprēķinātas, veicot attiecīgo pakalpojumu sniedzēju cenu aptauju, vai pieaicina nozares lietpratēju, kas var noteikt izmaksu apmēru. Izpildītājs var izteikt iebildumus pret izmaksu apmēru, bet, ja Puses nevar vienoties pasūtītāju noteiktā termiņā par izmaksu apmēru, pasūtītājiem ir tiesības nepieņemt attiecīgos pakalpojumus un neveikt to apmaksu.
       5. Iepirkuma līguma slēgšanas laiks tiks noteikts, pretendentam un Pasūtītājam vienojoties, bet tas nav nosakāms garāks par piecām darbdienām no dienas, kad Pasūtītājs nosūtījis aicinājumu pretendentam parakstīt iepirkuma līgumu.

1. pielikums

**TEHNISKĀ SPECIFIKĀCIJA**

“*Sociālā darbinieka piesaiste pilngadīgu personu ar garīga rakstura traucējumiem izvērtēšanā un atbalsta plānu izstrādei (papildu vērtēšana)*”

1. **Pasūtītājs** – Kurzemes plānošanas reģions
2. **Pasūtījuma pamats -** 2015. gada 16. jūnija “Darbības programmas "Izaugsme un nodarbinātība" 9.2.2.specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1.pasākuma "Deinstitucionalizācija" īstenošanas noteikumi” (turpmāk - MK313) un projekta “Kurzeme visiem” ieviešana.
3. **Pakalpojuma priekšmets –** sociālā darbinieka piesaiste personu ar GRT[[1]](#footnote-1) individuālo vajadzību izvērtēšanā un atbalsta plānu izstrādē projekta ietvaros, izmantojot Personu ar intelektuālajiem un attīstības traucējumiem Amerikas apvienības (AAIDD) Atbalsta intensitātes skalas metodi. Izvērtējamo personu skaits iepirkuma līguma izpildes laikā tiek noteikts saskaņā ar tehniskajā specifikācijā norādīto kārtību un var mainīties.
4. **Pakalpojuma sniegšanas vieta** - Kurzemes plānošanas reģiona teritorija.
5. **Pakalpojuma mērķa grupa** - personas ar GRT[[2]](#footnote-2)(I vai II invaliditātes grupa), kuras iepirkuma līguma izpildes laikā dzīvo kādā no Kurzemes plānošanas reģiona pašvaldībām vai saņem pakalpojumu VSAC „Kurzeme” vai Latvijas Sarkanā Krusta sociālās aprūpes centrā „Stūrīši”.
6. Izvērtējamo personu ar GRT, kuras dzīvo kādā no Kurzemes plānošanas reģiona pašvaldībām, atlases principi:
7. Kurzemes plānošanas reģiona pašvaldību sociālo dienestu redzeslokā esošās personas ar GRT, kurām ir nepieciešami, bet nav nodrošināti sociālie pakalpojumi,
8. personas ar GRT, kuras gaida rindā uz pakalpojuma saņemšanu VSAC,
9. personas ar GRT, kuras vērsīsies, vai par kurām nonāks informācija, sociālajā dienestā pēc informācijas izplatīšanas par projekta aktivitātēm.
10. Izvērtēšanas procesā piedalās izvērtējamā persona ar GRT un citas ar viņu visciešākajā kontaktā esošās personas – ģimenes locekļi, likumiskie pārstāvji, aprūpētāji vai citas atbalsta personas.
11. Plānojot un organizējot izvērtēšanas procesu, ievērot piesardzības pasākumus (lietot sejas aizsargmaskas, iespēju robežās ievērot noteikto distanci un higiēnas/dezinfekcijas prasības u.c.) un valstī noteiktās epidemioloģiskās prasības, ja tādas uz izvērtēšanas brīdi ir spēkā.
12. Atbalsta plānu paraksta katra persona ar GRT un visi izvērtēšanā iesaistītie speciālisti.
13. **Sociālā darbinieka darba uzdevums:** 
    1. Veikt personu ar GRT izvērtēšanu un atbalsta plānu izstrādi, izmantojot personu ar intelektuālajiem un attīstības traucējumiem AAIDD Atbalsta intensitātes skalas metodi (pieejama: <https://www.lm.gov.lv/sites/lm/files/data_content/par_sis_isais1.pdf> ).
    2. Veikt izvērtēšanas procesa organizēšanu, t.sk. sazināties ar personu ar GRT un 7. punktā minētajiem respondentiem, lai vienotos par intervijas veikšanas laiku un vietu. Ja intervija notiek ārpus personas ar GRT dzīvesvietas, sazināties ar attiecīgās pašvaldības sociālo dienestu vai VSAC filiāli un vienoties par iespējamo vietu.
    3. Nepieciešamības gadījumā sadarboties ar pasūtītāja piesaistītu ergoterapeitu un psihiatru personas ar GRT atbalsta plāna izstrādē. Piesaistāmo speciālistu rekomendācijas iekļaujot izstrādātajā atbalsta plānā.
    4. Pēc intervijas veikšanas (ja nepieciešams) sazināties un nosūtīt informāciju un/vai izvērtēšanas dokumentus par vērtējamo personu iesaistāmajiem speciālistiem (psihiatru un ergoterapeitu).
    5. Pēc nepieciešamības organizēt klātienes vai neklātienes tikšanās reizes ar speciālistiem, lai apspriestu riskus, neskaidrības un citus jautājumus par katrai izvērtējamai personai ar GRT piemērotāko atbalstu.
    6. Ja ir notikušas klātienes vai neklātienes tikšanās, sagatavoto tikšanās protokolus un to kopijas skenētā veidā iesniegt Pasūtītājam. Protokolā tiek norādīts tikšanās laiks, veids, ilgums, pieņemtie lēmumi, to pamatojums.
    7. Nodrošināt ESF dalībnieka aptaujas anketas aizpildīšanu (izvērtēšanas un atbalsta plāna izstrādes procesa beigās) par katru izvērtējamo personu ar GRT, atbilstoši Pasūtītāja dotajai formai un saskaņā ar tās aizpildīšanas nosacījumiem un papīra formā ESF parakstītu nodot to Pasūtītājam.
    8. Sagatavot izvērtēšanas dokumentu kopumu par katru izvērtēto personu ar GRT:
       1. Ja persona dzīvo pašvaldībā, sagatavot 3 (trīs) dokumentu kopumus divos eksemplāros papīra formā un vienu eksemplāru elektroniskā formā (skenētu) un:
          1. Vienu papīra formas dokumentu kopumu nodot personai ar GRT (apliecina ar pieņemšanas – nodošanas aktu);
          2. Otru papīra formas dokumentu kopumu nodot tās pašvaldības sociālajā dienestā, kuras administratīvajā teritorijā deklarēta personas ar GRT dzīvesvieta (apliecina ar pieņemšanas – nodošanas aktu);
          3. Vienu eksemplāru elektroniskā formā (skenētu), ievērojot fizisko personu datu aizsardzības noteikumus (piemēram, šifrējot datus vai nodrošinot to aizsardzību ar paroli) uz datu nesēja (USB) nodot Pasūtītājam kopā ar 10.8.1.1. un 10.8.1.2. apakšpunktos minētajiem pieņemšanas- nodošanas aktiem un 10.7. punktā minēto ESF dalībnieka aptaujas anketas oriģinālu.
       2. Ja persona saņem VSAC pakalpojumu, sagatavot 4 (četru) dokumentu kopumus trīs eksemplāros papīra formā un vienu eksemplāru elektroniskā formā (skenētu) un:
          1. Vienu papīra formas dokumentu kopumu nodot personai ar GRT (apliecina ar pieņemšanas – nodošanas aktu);
          2. Otru papīra formas dokumentu kopumu nodot VSAC filiālei, kurā persona saņem pakalpojumu;
          3. Trešo papīra formas dokumentu kopumu nodot tās pašvaldības sociālajā dienestā, kur persona plāno pāriet uz dzīvi sabiedrībā (apliecina ar pieņemšanas – nodošanas aktu);
          4. Vienu eksemplāru elektroniskā formā (skenētu), ievērojot fizisko personu datu aizsardzības noteikumus (piemēram, šifrējot datus vai nodrošinot to aizsardzību ar paroli) uz datu nesēja (USB) nodot Pasūtītājam kopā ar 10.8.2.1., 10.8.2.2. un 10.8.2.3. apakšpunktos minētajiem pieņemšanas- nodošanas aktiem un 10.7. punktā minēto ESF dalībnieka aptaujas anketas oriģinālu.
    9. Nodrošināt individuālo izvērtējumu un atbalsta plānu datu ievadi Valsts sociālās politikas monitoringa informācijas sistēmas (turpmāk – SPOLIS) apakšmodulī Novērtēšanas anketu uzskaites un reģistrācijas informācijas sistēmā ( NAURIS).
    10. Nodrošināt informācijas un izvērtēšanas dokumentu papīra un elektronisko kopiju vai izdruku glabāšanu un dzēšanu atbilstoši Vispārīgās datu aizsardzības regulas prasībām.
14. **Pakalpojuma sniegšanas termiņš ir 31.12.2022. Pilnīga darba uzdevuma izpilde jāveic norādītajā termiņā.**

2. pielikums

**PIEDĀVĀJUMS**

*Tirgus izpētei “Sociālā darbinieka piesaiste pilngadīgu personu ar garīga rakstura traucējumiem izvērtēšanā un atbalsta plānu izstrādei (papildu vērtēšana)”*

Pretendents: [[3]](#footnote-3)

|  |  |  |
| --- | --- | --- |
| Nosaukums/Vārds, uzvārds[[4]](#footnote-4): | |  |
| Reģistrācijas numurs/ personas kods[[5]](#footnote-5): | |  |
| Juridiskā adrese/ deklarētā dzīvesvietas adrese[[6]](#footnote-6): | |  |
| Telefona numurs: | |  |
| E-pasts[[7]](#footnote-7): | |  |
| Kontaktpersona : |  | |
| Telefona numurs: |  | |

Pretendents apliecina, ka nav tādu apstākļu, kuri liegtu iesniegt piedāvājumu un pildīt Tehniskajā specifikācijā norādītās prasības.

Pretendents apņemas veikt sociālā darbinieka pienākumus personu ar garīga rakstura traucējumiem individuālo vajadzību izvērtēšanā un atbalsta plānu izstrādē projekta “Kurzeme visiem”, projekta Nr. 9.2.2.1./15/I/004, ietvaros.

Iesniedzot piedāvājumu, pretendents piekrīt, ka pasūtītājs komunikācijai ar pretendentu izmantos šajā pieteikumā norādīto elektroniskā pasta adresi un telefona numuru.

|  |  |
| --- | --- |
| **Pozīcija** | **Piedāvātā cena par vienas personas izvērtējumu un atbalsta plāna izstrādi,**  **EUR bez PVN** |
| Tehniskajā specifikācijā noteikto  sociālā darbinieka uzdevumu izpilde |  |

**Pretendenta pārstāvis:**

|  |  |
| --- | --- |
| Vārds, Uzvārds |  |
| Ieņemamais amats |  |
| Vieta, datums |  |

1. Garīga rakstura traucējums — šeit Sociālo pakalpojumu un sociālās palīdzības likuma izpratnē - psihiska saslimšana un garīgās attīstības traucējums, kas ierobežo personas spējas strādāt un aprūpēt sevi, kā arī apgrūtina tās iekļaušanos sabiedrībā. [↑](#footnote-ref-1)
2. Ne mazāk kā 32 personas. [↑](#footnote-ref-2)
3. Personu apvienība prasīto informāciju (nosaukumu, reģistrācijas Nr. utt.) aizpilda par katru personu apvienības dalībnieku, kopējot un aizpildot norādīto tabulu. [↑](#footnote-ref-3)
4. Ja pretendents ir fiziska persona vai pašnodarbināta persona [↑](#footnote-ref-4)
5. Ja pretendents ir fiziska persona. Ja pretendents ir pašnodarbināta persona, norāda pašnodarbinātas personas reģistrācijas numuru. [↑](#footnote-ref-5)
6. Ja pretendents ir fiziska persona vai pašnodarbināta persona [↑](#footnote-ref-6)
7. [↑](#footnote-ref-7)